### Beslutning

Tilbagesendes Magistratsafdelingen for Børn og Unge med bemærkning, at byrådet i sit møde den 13. oktober 2021 har vedtaget Magistratens indstilling i overensstemmelse med erklæring fra Børn og Unge-udvalget af 6. oktober 2021.

### Resumé

Der er i juni 2021 indgået en national politisk aftale om flere frihedsgrader samt et økonomisk tilskud i skoleåret 2021/22, der skal understøtte læring og trivsel på 6-18-årsområdet i forlængelse af corona-perioden.

Med denne indstilling foreslås det, at byrådet tiltræder de frihedsgrader, som kræver byrådets vedtagelse. Det foreslås således, at byrådet delegerer til skolerne at beslutte at konvertere al understøttende undervisning samt at kvalitetsrapporten fraviges i skoleåret 2021/22.

Efterslæbet fra corona-perioden har således medført et behov for at skabe tid og rum til at fokusere den lokale indsats på at etablere gode lokale læringsfællesskaber og sikre børnenes og de unges faglige udvikling.

Det udvidede råderum ligger i forlængelse af [adresse] tilgang om, at styring i højere grad skal fremme frihed under ansvar og værdi for borgerne. Det er ligeledes i tråd med Børn og Unges fokus på at styrke den professionelle dømmekraft og organisatoriske læring.

### Indstilling

Det indstilles:

At 1) det delegeres til skolerne i skoleåret 2021/22 at beslutte at konvertere al understøttende undervisning til andre aktiviteter, der indebærer et tilsvarende personaleforbrug i undervisningen.

At 2) der ikke udarbejdes en kvalitetsrapport til byrådet på 6-18-årsområdet i skoleåret 2021/22.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten

Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Børn og Unges indstilling af 8. september 2021.

Det drøftes i den videre proces, hvordan der bedst kan genereres relevante data som grundlag for politisk drøftelse.

 29-09-2021 [adresse]
Fremsendes til Børn og Unge-udvalget til behandling i henhold til beslutning i byrådets møde den 29. september 2021.
 06-10-2021 Børn og Unge-udvalget

Helle Schultz, Peter Jørgensen, Mikael Dahl og Inga Winther kunne tiltræde indstillingen med følgende bemærkning:

*”Vi anbefaler, at muligheden for at fravige kravet om udarbejdelse af kvalitetsrapport udnyttes, og at udvalget får en status på arbejdet med de tre temaer i et omfang, der nogenlunde svarer til den seneste kvalitetsrapport, idet der samtidigt er en opmærksomhed på, at der ikke skal indsamles data, der kræver arbejde decentralt i henhold til bl.a. relevante bestemmelser i folkeskoleloven.”*

Frida Jensen kunne tiltræde indstillingen med følgende bemærkning:

*”Jeg er bekymret for budgetadskillelse mellem skole og SFO.”*

Camilla Koch kunne tiltræde indstillingen.

Jasmin Jørgensen kunne ikke tiltræde indstillingen med følgende bemærkning:

*”Der mangler midler, og kvalitetsrapporterne er en nødvendighed for, at skolerne får et overblik over, hvordan det står til efter COVID-19, samt at [adresse] kan varetage sin tilsynsrolle.”*

 13-10-2021 [adresse]
Tilbagesendes Magistratsafdelingen for Børn og Unge med bemærkning, at byrådet i sit møde den 13. oktober 2021 har vedtaget Magistratens indstilling i overensstemmelse med erklæring fra Børn og Unge-udvalget af 6. oktober 2021.